Lucía Puenzo

**Lucía Puenzo**, nada en Buenos Aires o 28 de novembro de 1976, é unha escritora, directora e guionista de cine arxentina, que ademais traballa con produción executiva e investigación.

## Traxectoria 
Puenzo formouse en Guión Cinematográfico na Escola Nacional de Experimentación e Realización Cinematográfica (ENERC) de Buenos Aires, graduándose en 2000.

Debutou como novelista en 2004 coa novela *El niño pez* e desde estón escribiu: *Nueve minutos* (2005), *La maldición de Jacinta Pichimahuida* (2007), *La furia de la langosta* (2009), *Wakolda* (2010), que foron traducidas a outros idiomas.

Antes da publicación destes libros, Lucía Puenzo traballara no cine como guionista e en 2007 dirixiu a súa primeira película, *XXY*, coa que obtivo máis de 20 premios internacionais, entre eles o Grand Prix da Semana da Crítica no Festival de Cannes dese ano. O filme foi candidato aos Premios Goya e gañou o Ariel á mellor cinta estranxeira; recibiu tamén galardóns á mellor película e á mellor dirección nos festivais de Edimburgo, Bangkok, de Atenas e de Montreal, entre outros. A este filme seguiulle ao ano seguinte *Los invisibles* e en 2009 estreou a primeira adaptación dunha novela: *El niño pez.*

En 2013 levou ao cine, co mesmo título, o seu libro *Wakolda*, que se desenvolve en Bariloche e trata sobre a estancia na Arxentina do criminal nazi Josef Mengele. Coprodución de varios países, en España estreouse baixo o nome de *El médico alemán*. No segundo Festival Internacional Unasur Cine, celebrado en San Juan, obtivo catro premios: mellor película, mellor dirección (Lucía Puenzo), mellor actriz (Natalia Oreiro) e revelación (Florencia Bado).

En 2010 a revista británica Granta e *Granta en español* seleccionárona como unha das 22 mellores escritoras en castelán menores de 35 anos.

É filla do tamén director de cine Luís Puenzo.

## Filmografía 
## Novelas 
* *El niño pez*, Beatriz Viterbo, Buenos Aires, 2004 (Emecé/Planeta 2013)
* *Nueve minutos,* Beatriz Viterbo, Buenos Aires, 2005 (Emecé/Planeta 2013)
* *La maldición de Jacinta Pichimahuida,* Interzona, Buenos Aires,  2007 (Emecé/Planeta 2013)
* *La furia de la langosta,* Mondadori, Buenos Aires, 2009 (España: Duomo Ediciones, 2013)
* *Wakolda*, Emecé/Planeta, 2011 (España: 2013)
* *Los invisibles*, TusQuets, 2018

## Premios e nomeamentos 
### Premios Goya 
### Premio Ariel 
### Premio Cóndor de Prata 
### Outros premios 
* Atenas de Ouro 2008 por *XXY* (Festival Internacional de Cine de Atenas)
* Premio Kinnaree de Ouro 2007 por *XXY* (Festival Internacional de Cine de Bangkok)
* India Catalina de Ouro 2008 por *XXY* (Festival de Cine de Cartagena)
* Premio a Novo Director 2008 por *XXY* (Festival Internacional de Cine de Edimburgo)
* Premio dos Críticos de Cine do Quebec 2007 por *XXY* (Festival de Cine Novo de Montreal)
* Premios á mellor película e mellor dirección do segundo Festival Internacional Unasur Cine, celebrado en San Juan, por *Wakolda* (o filme obtivo ademais o premio á mellor protagónista —Natalia Oreiro— e actriz revelación, Florencia Bado)
* Mellor guión por *Wakolda* no Latin Beat Film Festival de Tokio (Xapón, 2013)
* Nomeada aos Premios Platino 2014 á Mellor Película, Mellor Dirección e Mellor Guión por *Wakolda*.

## Notas 
## Ligazóns externas 
* ligazón=|alt=|20x20px Wikimedia Commons alberga unha categoría multimedia sobre **Lucía Puenzo**.
* "Lucía Puenzo" , Cine Nacional.
* "Lucía Puenzo", en Biografías.es